

**Republika e Kosovës**

**Republika Kosova-Republic of Kosovo**

*Qeveria - Vlada – Government*

**Zyra e Kryeministrit- Kancelarija Premijera-Office Of The Prime Minister**

Në mbështetje të nenit 7 pika 1 dhe 5 e Ligjit nr. 05/L-010 për Agjencinë Kosovare për Krahasimin dhe Verifikimin e Pronës, të nenit 6, 7 dhe 8 të Rregullores nr.10/2017 për Detyrat, Përgjegjësit dhe Organizimin e Sekretarisë Ekzekutive të Agjencisë Kosovare për Krahasim dhe Verifikim të Pronës, Zyra e Kryeministrit shpall:

**KONKURS**

Për Zëvendësdrejtor të Sekretarisë Ekzekutive të Agjencisë Kosovare për Krahasim dhe Verifikim të Pronës.

Kriteret që duhet ti plotësojnë kandidatët për përzgjedhjen e Zëvendësdrejtorit janë:

* + Letër motivimi me shpjegime të qarta dhe shembuj nga provoja profesionale që tregojnë se si provoja dhe aftësitë përputhen me kërkesat e vendit të punës,
  + Diplomë Universitare në fushën relevante,
  + Së paku tetë (8) vjet përvojë pune profesionale të cilat së paku pesë(5) vjet përvojë në pozitën udhëheqëse,
  + Të ketë aftësi të larta organizative dhe drejtuese,
  + Të ketë aftësi të larta të komunikimit dhe negocimit,
  + Të jetë njohës i fushës së të drejtës pronësore.

Drejtori dhe Zëvendësdrejtori emërohen nga Kuvendi i Republikës se Kosovës pas propozimit nga Kryeministri me mandat pesë (5) vjeçar pa të drejtë rizgjedhje.

**INFORMATË E PËRGJITHSHME PËR KANDIDATËT LIDHUR ME PROCEDURAT E KONKURIMIT**

Kandidatët për Zëvendësdrejtor të Sekretarisë Ekzekutive të Agjencisë Kosovare për Krahasim dhe Verifikim të Pronës, duhet të dorëzojnë këto dokumente.

CV-në e cila ofron shembuj të arritjeve në punë

Letër motivimin

Dokumentacionet e parapara në kushtet e punësimit (dëshmitë e kualifikimit profesional, përvojës së punës)

Certifikatën (dëshminë) që dëshmon se nuk është nën hetime

Shtetas i Republikës së Kosovës (kopje të pasaportës ose të letërnjoftimit).

Dokumentacioni duhet të jetë në pliko (zarf) të mbyllur ku shkruhet emri dhe mbiemri si dhe emri i pozitës në të cilën konkurron kandidati dhe të dorëzohen në Zyrën e Sekretariatit Koordinues të Qeverisë në Zyrën e Kryeministrit, Ndërtesa e Qeverisë, kati i I-rë, zyra nr. 100.

Dokumentacioni i dorëzuar nuk kthehet, origjinalet mund të kërkohen nga komisioni përzgjedhës.

Për informata shtesë mund të njoftoheni përmes telefonit 038/ 200 14 400.

Afati i konkursit është i hapur 15 ditë nga data e publikimit në shtypin ditor (nga data 01 prill 2019 deri me 16 prill 2019).